rejauldu/bengali-wikipedia huggingface dataset:
প্রজ্ঞান ভারতীয় চন্দ্রানুসন্ধান অভিযানের চন্দ্রযান-৩-এর  বিচরণ যান (রোভার)। সংস্কৃত ভাষায় প্রজ্ঞান শব্দটির অর্থ 'মহাজ্ঞান'।  এর আগে চন্দ্রযান-২ অভিযানের তৃতীয় উপাদানটি ছিল প্রজ্ঞান বিচরণ যান।  রোভারটির ভর প্রায় ২৭ কেজি (৬০ পাউন্ড) এবং সৌরবিদ্যুতে পরিচালিত হবে। রোভারটি সেকেন্ডে ১ সেন্টিমিটার হারে চন্দ্র পৃষ্ঠের ৫০০ মিটার পথ ধরে ৬ চাকার উপর দিয়ে অগ্রসর হবে, ওই স্থানের রাসায়নিক বিশ্লেষণ করবে এবং ল্যান্ডারে ডেটা প্রেরণ করবে। ল্যান্ডারটি প্রাপ্ত তথ্য পৃথিবীর স্টেশনে রিলে বা প্রেরণ করে দেবে। নেভিগেশনের জন্য, রোভারটি ব্যবহার করে:  স্টেরিওস্কোপিক ক্যামেরা ভিত্তিক ৩ডি দৃষ্টি: রোভারের সামনে দুটি ১ মেগাপিক্সেল, একরঙা এনএভিসিএএম'গুলি স্থল নিয়ন্ত্রণ দলকে (গ্রাউন্ড কন্ট্রোল টিম) পার্শ্ববর্তী অঞ্চলটির একটি ৩ডি দৃশ্য সরবরাহ করবে এবং ভূখণ্ডের একটি ডিজিটাল উচ্চতা মডেল তৈরি করে পথ-পরিকল্পনায় সহায়তা করবে। আইআইটি কানপুর হালকা ভিত্তিক মানচিত্র তৈরি ও রোভারের জন্য গতি পরিকল্পনার জন্য উপ-ব্যবস্থাগুলির বিকাশে অবদান রাখে।  নিয়ন্ত্রণ এবং মোটর গতিবিদ্যা: রোভারটিতে একটি রকার-বোগি সাসপেনশন ব্যবস্থা এবং ছয়টি চাকা রয়েছে, প্রতিটি চাকা স্বাধীন ব্রাশহীন ডিসি বৈদ্যুতিন মোটর দ্বারা চালিত। স্টিয়ারিং চাকা বা স্কিড স্টিয়ারিংয়ের পার্থক্যমুলক গতি দ্বারা সম্পন্ন হয়।  প্রজ্ঞান রোভারের প্রত্যাশিত পরিচালনা সময়  হল একটি চন্দ্র দিবস বা প্রায় পৃথিবীর ১৪ দিন, কারণ এর ইলেক্ট্রনিক্সগুলি হিমশীতল চাঁদর রাত  সহ্য করবে বলে আশা করা যায় না। তবে, এর পাওয়ার সিস্টেমটিতে একটি সৌর-চালিত ঘুম/জাগ্রত চক্র প্রয়োগ করা হয়েছে, যার ফলে পরিকল্পনার চেয়ে বেশি সময় লাগতে পারে।   মাত্রা: ০.৯ × ০.৭৫ × ০.৮৫ মিটার  শক্তি: ৫০ ওয়াট  ভ্রমণের গতি: ১ সেমি/সেকেন্ড  অভিযানের সময়কাল: ১৪ দিন (এক চন্দ্র দিন)  অবতরণ স্থান দুটি অবতরণ স্থান বাছাই করা হয় ৩২ কিমি x ২২ কিমি উপবৃত্ত'সহ। প্রধান অবতরণ স্থানের (পিএলএস৫৪) স্থানাক ৭০.৯০২৬৭ দক্ষিণ থেকে ২২.৭৮১১০ পূর্ব (দক্ষিণ মেরু-আইটকেন বেসিনের রিম এর ~৩৫০ কিলোমিটার উত্তরে রয়েছে) এবং এবং বিকল্প অবতরণ স্থানের (এএলএস০১) স্থানাক হল ৬৭.৮৭৪০৬৪ দক্ষিণ থেকে ১৮.৪৬৯৪৭ পশ্চিম। মূল অবতরণ স্থানটি মানজিনাস সি এবং সিম্পিলিয়াস এন এর মধ্যে একটি উঁচু সমভূমিতে অবস্থিত।Chandrayaan-2: How 'Lander Vikram' will touchdown on the moon? Srishti Choudhary, Live Mint 14 July 2019.   আরও দেখুন   চন্দ্রাভিযান কর্মসূচি  চীনা চন্দ্রানুসন্ধান কর্মসূচি  তথ্যসূত্র  বহিঃসংযোগ  বিষয়শ্রেণী:চন্দ্র বিচরণ যান বিষয়শ্রেণী:চাঁদে অভিযান বিষয়শ্রেণী:২০১৯-এ ভারত বিষয়শ্রেণী:ভারতীয় চাঁদ অনুসন্ধান কর্মসূচি
ভ্যালেন্টিনা ন্যাপি (; জন্ম ৬ নভেম্বর ১৯৯০) একজন ইতালীয় পর্নোগ্রাফিক চলচ্চিত্র অভিনেত্রী ও প্রাপ্তবয়স্ক মডেল। কর্মজীবনে তিনি ২০১৭ সালের ফরেন ফিমেল পারফর্মার অফ দ্য ইয়ার বিভাগে এক্সবিজ পুরস্কারসহ বহু সম্মাননা অর্জন করেছেন।   জীবন ও কর্মজীবন  নাপোলি এবং সালের্নোর মধ্যবর্তী স্ক্যাফাটিতে জন্মগ্রহণকারী নাপ্পি ২০১১ সালে পরিচালক রোকো সিফ্রেদির সাথে ই-মেইলের মাধ্যমে যোগাযোগ করার পরে প্রাপ্তবয়স্ক শিল্পে আত্মপ্রকাশ করেছিলেন। রোকোর পিওভি ভলিউম ২৪-এ আত্মপ্রকাশের পরে, তিনি রোকোর বিচেস ইন ইউনিফর্ম এ অভিনয় করেছিলেন, যা ২০১২ সালে এভিল অ্যাঞ্জেল দ্বারা নির্মিত হয়েছিল। তারপরে তিনি ইতালি এবং মার্কিন যুক্তরাষ্ট্র উভয় ক্ষেত্রেই প্রযোজনায় কাজ চালিয়ে যান।  তিনি সালের্নোর আর্ট স্কুল থেকে স্নাতক করেন এবং নেপলসের দ্বিতীয় বিশ্ববিদ্যালয়ে নকশা বিষয়ে অধ্যয়ন করেন।  তিনি প্রায়শই "বুদ্ধিজীবী পর্ণ তারকা" হিসাবে পরিচিত,আর্নাল্ডো এম. আয়োডিস (১৮ জুন ২০১২)। "ভ্যালেন্টিনা নাপ্পি । একজন পর্নস্টারের পেশা", প্লেবয়। সংগ্রহের তারিখ ১ অক্টোবর ২০১৩।  নাপ্পি সমসাময়িক সমাজে পুরুষ ও মহিলাদের অবস্থা নিয়ে বেশ কয়েকটি প্রবন্ধ লিখেছেন এবং বেশ কয়েকটি দর্শন উৎসব এবং সম্মেলনে বক্তা ছিলেন।  তিনি ২০১২ সালের জুনে, প্লেবয় এবং ২০১৩ সালের নভেম্বরে পেন্টহাউস পেট অফ দ্য মান্থের ইতালীয় সংখ্যায় প্লেমেট ছিলেন। ২০১৫ সালের সেপ্টেম্বরে, তিনি হাস্টলারের ট্যাবুর প্রচ্ছদে উপস্থিত হন। ২০১৬ সালের মার্চ পর্যন্ত, তিনি রাজনৈতিক ও সামাজিক পত্রিকা মাইক্রোমেগাতে একটি কলাম লেখেন।  ২০১৮ সালে, তিনি আইও সোনো ভ্যালেন্টিনা ন্যাপি ডকুমেন্টারির বিষয়বস্তু হয়েছেন।  ২০২৪ সালে, তিনি অ্যামাজন প্রাইম ভিডিওর কমেডি চলচ্চিত্র স্টিল ফ্যাবুলাস-এ অভিনয় করেছিলেন।   ব্যক্তিগত জীবন  নাপ্পি নিজেকে আজীবন নাস্তিক হিসেবে পরিচয় দেয়। ২০২০ সালের সেপ্টেম্বরে, তিনি ২০০৯ সাল থেকে তার জীবনসঙ্গী জিওভান্নি লাগনেসকে বিয়ে করেছিলেন।   পুরস্কার   ২০১৬ এভিএন পুরস্কার - সেরা তিন-মুখী যৌন দৃশ্য (সাথে আনিক্কা আলব্রাইট এবং মিক ব্লু)  ২০১৭ এভিএন পুরস্কার - গার্ল / বয় ২ এর সেরা ট্রান্সসেক্সুয়াল দৃশ্য (বাক অ্যাঞ্জেল সহ)  ২০১৭ এক্সবিজ পুরস্কার - বছরের সেরা বিদেশী মহিলা অভিনয়শিল্পী  ২০১৮ এক্সবিজ ইউরোপ পুরস্কার - আন্তর্জাতিক ক্রসওভার স্টার  ২০১৯ এক্সআরসিও পুরস্কার - অপরিকীর্তিত মোহিনী নারী  তথ্যসূত্র  আরও পড়ুন  "ডিজাইনার এ মুসা ডি সিফ্রেডি। ভ্যালেন্তিনা নাপ্পি, আফারি ", ইতালীয় ব্যবসা   সম্পাদকীয় বোর্ড, "আমি পর্নস্টার হওয়ার স্বপ্ন দেখি"     বহিঃসংযোগ                বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:পেন্টহাউস পেটস্ বিষয়শ্রেণী:ইতালীয় নারী মডেল বিষয়শ্রেণী:ইতালীয় পর্নোগ্রাফিক চলচ্চিত্র অভিনেত্রী বিষয়শ্রেণী:ইতালীয় নারী প্রাপ্তবয়স্ক মডেল
লরেন্স র‍্যাবিনার একজন তড়িৎ প্রকৌশলী।  জীবনী র‍্যাবিনার ১৯৪৩ সালে নিউ ইয়র্কের ব্রুকলিনে জন্মগ্রহণ করেন। এমআইটি থেকে তড়িৎ প্রকৌশলে ১৯৬৪ সালে বিএসসি এবং এমএসসি এবং ১৯৬৭ সালে পিএইচডি ডিগ্রি অর্জন করেন। এরপর তিনি বেল ল্যাবসের টেকনিক্যাল স্টাফের সদস্য হিসেবে যোগদান করেন। তিনি ১৯৭২ সালে সুপারভাইজর, ১৯৮৫ সালে বিভাগীয় প্রধান, ১৯৯০ সালে পরিচালক এবং ১৯৯৫ সালে কার্যনির্বাহী ভাইস প্রেসিডেন্ট হিসেব নিযুক্ত হন। তিনি ২০০২ সালে রুটজার্স ইউনিভার্সিটির তড়িৎ প্রকৌশলের শিক্ষক হিসেবে যোগদান করেন।  পুরস্কার ও সম্মাননা  আইইইই ফেলো, ১৯৭৬  আইইইই ইমানুয়েল আর পিওর অ্যাওয়ার্ড ১৯৮০  আইইইই জ্যাক এস কিলবি সিগনাল প্রসেসিং মেডেল, ১৯৯৯  তথ্যসূত্র  বিষয়শ্রেণী:ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী বিষয়শ্রেণী:মার্কিন তড়িৎ প্রকৌশলী বিষয়শ্রেণী:১৯৪৩-এ জন্ম বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:বেল ল্যাবসের বিজ্ঞানী বিষয়শ্রেণী:উক্তি প্রক্রিয়াকরণ গবেষক বিষয়শ্রেণী:জীবিত ব্যক্তি বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
লুনা ১ ট্র‍্যাকিং ট্রান্সমিটার ও টেলিমেট্রিক (দূরমাপন) সিস্টেম সংবলিত রেডিও যন্ত্রপাতি বহন করেছিল। চাঁদ এবং আন্তঃগ্রহ মহাশূন্যে গবেষণার জন্য ম্যাগনেটোমিটার, গাইগার কাউন্টার, সাইনটিলেশন কাউন্টার, মাইক্রোমেটেওরাইট ডিটেক্টর সাথে নিয়েছিল।  ভুল হিসেব লুনা ১ এর চাঁদে অবতরণের কথা ছিল। কিন্তু, কোনোভাবে ভূমিতে কন্ট্রোল সিস্টেমের যান্ত্রিক গোলযোগে প্রোবটি তার লক্ষ্যবস্তু (চাঁদ) থেকে বিচ্যুত হয় ৫৯০০কিলোমিটার। এরপরো এটা সত্য যে আমাদের মহাবিশ্বকে বুঝতে লুনা ১ গুরুত্ববহ তথ্য সংগ্রহ করে। http://space.skyrocket.de/doc_sdat/luna_e1.htm  তথ্যসূত্র  বিষয়শ্রেণী:লুনা কর্মসূচি
বৃন্দাবন সরকারি কলেজ হলো বাংলাদেশের হবিগঞ্জ শহরে অবস্থিত উচ্চমাধ্যমিক, স্নাতক এবং স্নাতকোত্তর পর্যায়ের একটি সরকারি কলেজ। ১৮ বিঘা জমির ওপর ১৯৩১ সালে প্রতিষ্ঠিত কলেজটি হবিগঞ্জের বৃহত্তম উচ্চমাধ্যমিক শিক্ষাপ্রতিষ্ঠান।   ইতিহাস সিলেট বিভাগের দ্বিতীয় বৃহত্তম এবং পুরোনো এই শিক্ষা প্রতিষ্ঠানের কার্যক্রম শুরু হয় ১৯৩১ সালের মাঝামাঝি সময়ে হবিগঞ্জ কলেজ নাম নিয়ে। কলকাতার রিপন কলেজের দর্শনের অধ্যাপক মিঃ বিপিন বিহারী দে প্রথম অধ্যক্ষের দায়িত্ব নেন। তৎকালীন  কলকাতা বিশ্ববিদ্যালয়ের অধিভুক্ত কলেজটি প্রতিষ্ঠার বছরখানেকের মধ্যেই আর্থিক সমস্যার কারণে শিক্ষাকার্যক্রম বন্ধ হওয়ার উপক্রম হলে পার্শ্ববর্তী বানিয়াচং থানার বিথঙ্গল গ্রামের দানশীল ব্যবসায়ী বাবু বৃন্দাবন চন্দ্র দাস এককালীন দশ হাজার টাকা দান করেন। কলেজের পরিচালনা কমিটি তার নামানুসারে নাম রাখেন বৃন্দাবন কলেজ। ব্রিটিশ শাসনামলে শুরু হওয়া কলেজটি প্রথমে কেবলমাত্র উচ্চমাধ্যমিক পর্যায়ে মানবিক বিভাগে পাঠদান করলেও ১৯৩৯-৪০ শিক্ষাবর্ষে বিএ(পাস) এবং ১৯৪০-৪১ শিক্ষাবর্ষে কয়েকটি বিষয়ে বিএ(অনার্স) কোর্স চালু করে। ১৯৭৯ সালের ৭ মে, তৎকালীন সরকার কলেজটি জাতীয়করণ করেন এবং নাম হয় বৃন্দাবন সরকারি কলেজ। ১৯৯৮ সালে কলেজটি অনার্স কোর্স পাঠদানের পুনঃঅনুমতি পায়। বর্তমানে বৃন্দাবন সরকারি কলেজে উচ্চ মাধ্যমিক পর্যায়ে সকল বিভাগ, স্নাতক (পাস), বাংলা, ইংরেজি, অর্থনীতি, রাষ্ট্রবিজ্ঞান, দর্শন, ইতিহাস, ইসলামের ইতিহাস ও সংস্কৃতি, পদার্থ বিজ্ঞান, রসায়ন, উদ্ভিদবিজ্ঞান, প্রাণি বিদ্যা, গণিত, হিসাববিজ্ঞান এবং ব্যবস্থাপনা বিষয়ে অনার্স কোর্স চালু আছে। ২০০৩ সালে জাতীয় বিশ্ববিদ্যালয়ের অধীনে বাংলা, রাষ্ট্রবিজ্ঞান, ইসলামের ইতিহাস ও সংস্কৃতি, হিসাববিজ্ঞান, এবং ব্যবস্থাপনা বিষয়ে  মাস্টার্স কোর্স চালু হয়েছে।   একাডেমিক  ৪,০০০  অধিক শিক্ষার্থী হায়ার সেকেন্ডারি স্কুল সার্টিফিকেট (HSC), স্নাতক এবং স্নাতকোত্তর পর্যায়ে এই প্রতিষ্ঠানে অধ্যয়ন করছে। এইচএসসি শিক্ষাব্যবস্থা মাধ্যমিক ও উচ্চ মাধ্যমিক শিক্ষা বোর্ড, সিলেট কর্তৃক পরিচালিত হয়। স্নাতক এবং স্নাতকোত্তর পর্যায়ের বিষয়সমূহ জাতীয় বিশ্ববিদ্যালয়ের তত্ত্বাবধানে পাঠদান করানো হয়। শিক্ষার্থীদের অবদানের উপর ভিত্তি করে, ২০০৭ থেকে ২০১৬ সালে চার বছরের মধ্যে কলেজটি সিলেট বিভাগের শীর্ষ দশটি কলেজের মধ্যে স্থান করে নেয়।   ক্যাম্পাস  ৬.১০ একর জায়গার মধ্যে কলেজ ক্যাম্পাসটিতে রয়েছে একাডেমীক ভবন, বিভিন্ন ধরনের গাছপালা, পুকুর এবং অন্যান্য অবকাঠামো। এখানে উল্লেখযোগ্য সংখ্যক ভবন রয়েছে। কলেজের মতোই এই ভবনগুলোও অনেক পুরনো। তাছাড়া ক্যাম্পাসে একটি গ্রন্থাগার, ১৯৫২ সালের ভাষা শহীদদের স্মরণে একটি শহীদ মিনার, একটি মসজিদ, এবং একটি জিমনেসিয়ামও আছে।   উল্লেখযোগ্য শিক্ষার্থী   এনামুল হক মোস্তফা শহীদ বাংলাদেশের ছয়বারের একজন জাতীয় সংসদ সদস্য এবং সমাজকল্যাণ মন্ত্রী। তথ্যসূত্র  বিষয়শ্রেণী:হবিগঞ্জ জেলার মহাবিদ্যালয় বিষয়শ্রেণী:১৯৩১-এ ভারতে প্রতিষ্ঠিত বিষয়শ্রেণী:১৯৩১-এ প্রতিষ্ঠিত শিক্ষাপ্রতিষ্ঠান
শিশির অধিকারী হলেন মনমোহন সিংহ সরকারের গ্রামোন্নয়ন প্রতিমন্ত্রী। তিনি কাঁথি কেন্দ্র থেকে পঞ্চদশ লোকসভায় নির্বাচিত হয়েছেন।  শিশির অধিকারীর জন্ম ভারতের পশ্চিমঙ্গের এক পরিবারে। ৭১ বছর বয়সী শিশির অধিকারী তৃণমূল কংগ্রেসের এক উল্লেখযোগ্য গ্রামনেতা ছিলেন। তিনি ও তার পুত্র তমলুকের সাংসদ শুভেন্দু অধিকারী নন্দীগ্রামের জমি অধিগ্রহণ বিরোধী আন্দোলনে মুখ্য ভূমিকা নিয়েছিলেন। শিশির অধিকারী পূর্বে ২৫ বছর কাঁথি পুরসভার পুরপ্রধানের দায়িত্বও পালন করেছিলেন।   তথ্যসূত্র   বিষয়শ্রেণী:১৯৪১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি রাজনীতিবিদ বিষয়শ্রেণী:পূর্ব মেদিনীপুর জেলার ব্যক্তি বিষয়শ্রেণী:পঞ্চদশ লোকসভার সদস্য বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:ষোড়শ লোকসভার সদস্য বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:সপ্তদশ লোকসভার সদস্য বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
গোমস্তাপুর গণহত্যা বাংলাদেশের স্বাধীনতা যুদ্ধ চলাকালে স্থানীয় চিহ্নিত রাজাকারদের সহায়তায় পাকিস্তানি দখলদারি সেনাবাহিনী দ্বারা  বাংলাদেশের চাঁপাইনবাবগঞ্জের গোমস্তাপুর থানাসংলগ্ন খাল পাড়ে হিন্দু অধ্যুষিত এলাকার বাঙালি হিন্দুদের উপর সংগঠিত হত্যাকাণ্ডকে বোঝায়। ১৯৭১ সালের ২৩ শে এপ্রিলের এই হত্যাকাণ্ডে ৩৫ জন বাঙ্গালী হিন্দুকে ব্রাশফায়ারে হত্যা করা হয়।   হত্যাকাণ্ড  ২৩শে এপ্রিল ১৯৭১ শুক্রবার দুপুর ১২টায় গোমস্তাপুরে পাকিস্তানি হানাদার বাহিনী মিলিটারী অপারেশন শুরু করে। গোমস্তাপুর থানার নিকটবর্তী বাজারপাড়া হিন্দু অধ্যুষিত গ্রামে থেকে ৩১ জন পুরুষকে ধরে নিয়ে আসে এবং সমস্ত গ্রামে তান্ডব করার পর পেট্রোল দিয়ে জ্বালিয়ে দেয়। বন্দি হিন্দু ব্যক্তিদের থানার পিছন দিকে মহানন্দা নদীর তীরে নিয়ে গিয়ে ১৫ ও ১৬ জনের দুটি সারিতে ভাগ করে। ১৫ জনের প্রথম দলটিকে নির্বিচারে গুলি করে হত্যা করে। এরপর অপর দলটির ১৬ জনকেও ঐ একইভাবে গুলি করে হত্যা করে। ব্রাশফায়ার করে হত্যা করার পর মৃত দেহ গুলিকে পেট্রোল দিয়ে জ্বালাবার নির্দেশ দিলে মৃত ৩১ জনের মধ্য থেকে অমিল কর্মকার নামে এক ব্যক্তি পুড়িয়ে দেওয়ার ভয়ে লাফিয়ে ওঠে। তৎক্ষণাৎ তাকেও গুলি করে হত্যা করে পাক হানাদার বাহিনী।  ভবিষ্যৎ ফল  স্থানীয় ব্যক্তিদের সহায়তায় একটি স্মৃতি মন্দির তৈরি করা হয়েছে। প্রত্যেক বছর এই দিনটি মৃতদের উদ্দেশ্যে স্মরণ সভার আয়োজন করা হয়।  তথ্যসূত্র   বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা বিষয়শ্রেণী:১৯৭১-এ গণহত্যা বিষয়শ্রেণী:বাঙালি হিন্দু গণহত্যা বিষয়শ্রেণী:পরিকল্পিত গণহত্যা বিষয়শ্রেণী:এশিয়ায় জাতিগত উচ্ছেদ অভিযান বিষয়শ্রেণী:সাম্প্রদায়িক জাতিগত সংঘাত
ধুবুলিয়া রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের কৃষ্ণনগর-লালগোলা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলার ধুবুলিয়ায় অবস্থিত। কয়েকটি বৈদ্যুতিক একাধিক পরিবহন (ইএমইউ) এবং লালগোলা যাত্রীবাহী ট্রেন ধুবুলিয়া রেলওয়ে স্টেশনে চলাচল করে।   অবস্থান  ধুবুলিয়া রেলওয়ে স্টেশন নদীয়া জেলার ধুবুলিয়ায় অবস্থিত। কয়েকটি বৈদ্যুতিক একাধিক পরিবহন (ইএমইউ) এবং লালগোলা যাত্রীবাহী ট্রেন ধুবুলিয়া রেলওয়ে স্টেশনে চলাচল করে। এই স্টেশন থেকে পরবর্তী স্টেশন হল - বাহাদুরপুর রেলওয়ে স্টেশন এবং পূর্ববর্তী স্টেশন হল মুড়াগাছা রেলওয়ে স্টেশন।   ইতিহাস  ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।   ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।   পরিকাঠাম   স্টেশনটির পরিকাঠাম ভূমিগত। এই স্টেশনে ৩ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। বাহাদুরপুর রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  ধুবুলিয়া রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ ২০০৭ সালে ১২৮ কিলোমিটার দীর্ঘ কৃষ্ণনগর - লালগোলা প্রসারিত অঞ্চলটি সহ ধুবুলিয়া রেলওয়ে স্টেশন বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল। তারপর থেকে  ধুবুলিয়া রেলওয়ে স্টেশনের রেলপথে বৈদ্যুতীক ট্রেন চলাচল করে।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং কৃষ্ণনগর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  ধুবুলিয়া রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।   তথ্যসূত্র   বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ক্যালাম উইলিয়াম ম্যাকগ্রেগর (; জন্ম: ১৪ জুন ১৯৯৩; ক্যালাম ম্যাকগ্রেগর নামে সুপরিচিত) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে স্কটল্যান্ডীয় ক্লাব সেল্টিক এবং স্কটল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০০৮ সালে, ম্যাকগ্রেগর স্কটল্যান্ড অনূর্ধ্ব-১৫ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় সাত বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০১৭ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৬০ ম্যাচে ৩টি গোল করেছেন।  প্রারম্ভিক জীবন ক্যালাম উইলিয়াম ম্যাকগ্রেগর ১৯৯৩ সালের ১৪ই জুন তারিখে স্কটল্যান্ডের গ্লাসগোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ম্যাকগ্রেগর স্কটল্যান্ড অনূর্ধ্ব-১৫, স্কটল্যান্ড অনূর্ধ্ব-১৬, স্কটল্যান্ড অনূর্ধ্ব-১৭, স্কটল্যান্ড অনূর্ধ্ব-১৯, স্কটল্যান্ড অনূর্ধ্ব-২০ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০০৮ সালের ১লা এপ্রিল তারিখে তিনি স্কটল্যান্ড অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ৭ বছরে ২৭ ম্যাচে অংশগ্রহণ করে ১২টি গোল করেছেন।  ২০১৭ সালের ৯ই নভেম্বর তারিখে, ২৪ বছর, ৪ মাস ও ২৬ দিন বয়সে, বাম পায়ে ফুটবল খেলায় পারদর্শী ম্যাকগ্রেগর নেদারল্যান্ডসের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১০ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি নেদারল্যান্ডস ১–০ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে ম্যাকগ্রেগর সর্বমোট ১ ম্যাচে অংশগ্রহণ করেছেন। জাতীয় দলের হয়ে অভিষেকের ৩ বছর, ৭ মাস ও ১৩ দিন পর, স্কটল্যান্ডের জার্সি গায়ে প্রথম গোলটি করেছেন; ২০২১ সালের ২২শে জুন তারিখে, ক্রোয়েশিয়ার বিরুদ্ধে ম্যাচের ৪২তম মিনিটে স্কটল্যান্ডের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল স্কটল্যান্ড  ২০১৭  ১  ০ ২০১৮  ৮  ০ ২০১৯  ১০  ০ ২০২০  ৭  ০ ২০২১  ১৫  ১ ২০২২  ৮  ১ ২০২৩  ৯  ১ ২০২৪  ২  ০ সর্বমোট  ৬০  ৩  তথ্যসূত্র  বহিঃসংযোগ                       বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটল্যান্ডের অনূর্ধ্ব-১৭ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-১৯ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:নটস কাউন্টি ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড়
বিদর্ভ জনতা কংগ্রেস (বিদর্ভ পিপলস কংগ্রেস) হল ভারতের মহারাষ্ট্র রাজ্যের একটি রাজনৈতিক দল। ভিজেসি ৯ সেপ্টেম্বর ২০০২-এ প্রাক্তন সংসদ সদস্য জাম্বুবন্তরাও ধোতে চালু করেছিলেন। মহারাষ্ট্র থেকে পৃথক বিদর্ভ অঞ্চলকে রাজ্যের মর্যাদা দেওয়ার দাবিতে দলটি গঠিত হয়েছিল।  দলের গঠনতন্ত্র, ২ অক্টোবর সেবাগ্রামে প্রকাশিত হয়েছিল, একটি বিশেষ বিধান ছিল যা সমস্ত রঙের রাজনীতিবিদদের তাদের মূল দলগুলি ছাড়াই যোগদান করার অনুমতি দেয়। চালু হওয়ার পর, ভিজেসি ২৩ জানুয়ারী চিটনভিস পার্কে একটি জনসভা করে এবং বিদর্ভের জন্য লড়াই করার শপথ নেয়। জনগণকে "জাগ্রত" করার জন্য এই অঞ্চলে একটি রথযাত্রা বের করা হয়েছিল, তারপরে একটি নাগপুর-দিল্লি পদযাত্রা হয়েছিল।   আরো দেখুন    ভারতীয় জাতীয় কংগ্রেসের বিচ্ছিন্ন দলগুলির তালিকা বিষয়শ্রেণী:মহারাষ্ট্রের রাজনৈতিক দল বিষয়শ্রেণী:ভারতীয় জাতীয় কংগ্রেসের বিচ্ছিন্ন দল বিষয়শ্রেণী:নাগপুর ভিত্তিক সংগঠন বিষয়শ্রেণী:২০০২-এ প্রতিষ্ঠিত রাজনৈতিক দল
মানিক সরকার ২০১৩ সালের ৬ মার্চ তারিখে ত্রিপুরার মুখ্যমন্ত্রী হিসেবে শপথ নেন মানিক সরকার। এখানে মন্ত্রীদের তালিকা দেওয়া হলো:   ক্যাবিনেট মন্ত্রী  ২০১৩ সালের ৬ মার্চ তারিখে মন্ত্রীরা শপথ নেন:  ক্রম নাম মন্ত্রণালয়  ১ মানিক সরকার রাজ্য (কারাগার ও ফায়ার সার্ভিস ব্যতীত)  পরিকল্পনা ও সমন্বয়  ভূমি ও ভূমি সংস্কার  জিএ (মুদ্রণ এবং স্টেশনারি ব্যতীত)  অন্যান্য দপ্তর কোনো মন্ত্রীকে বরাদ্দ দেওয়া হয়নি ২ অঘোর দেববর্মা কৃষি  উপজাতি কল্যাণ (টিআরপি, পিটিজি ব্যতীত)  প্রাণী সম্পদ উন্নয়ন ৩ বাদল চৌধুরী স্বাস্থ্য ও পরিবার কল্যাণ  রাজস্ব এবং গণপূর্ত (পানীয় জল এবং স্যানিটেশন ব্যতীত) ৪ তপন চক্রবর্তী শিক্ষা (স্কুল ও উচ্চতর)  শিল্প ও বাণিজ্য (আইটি সহ) এবং আইন  অর্থায়ন ৫ মানিক দে শক্তি  নগর উন্নয়ন  গ্রামীণ উন্নয়ন (পঞ্চায়েত)  পরিবহন ৬ খগেন্দ্র জামাতিয়া সহযোগিতা  মৎস্য ও বাড়ি (ফায়ার সার্ভিস) ৭ মণীন্দ্র রেয়াং উপজাতি কল্যাণ (টিআরপি এবং পিটিজি)  বাড়ি (জেল)  জিএ (মুদ্রণ ও স্টেশনারি) ৮ বিজিতা নাথ সমাজকল্যাণ ও সামাজিক শিক্ষা  ওবিসি ও বিজ্ঞানের কল্যাণ  প্রযুক্তি এবং পরিবেশ ৯ সহিদ চৌধুরী সংখ্যালঘু উন্নয়ন  শ্রম ও শিক্ষা (ক্রীড়া ও যুব বিষয়ক) ১০ ভানুলাল সাহা অর্থায়ন  খাদ্য  নাগরিক সরবরাহ এবং ভোক্তা বিষয়ক  তথ্য ও সংস্কৃতি বিষয়ক ১১ রতন ভৌমিক তফসিলি কাস্টের কল্যাণ  গণপূর্ত (পানীয় জল এবং স্যানিটেশন)  পর্যটন ১২ নরেশ চন্দ্র জামাতিয়া বন-জঙ্গল  গ্রামীণ উন্নয়ন (পঞ্চায়েত ব্যতীত)  নির্বাচন   তথ্যসূত্র   বিষয়শ্রেণী:ত্রিপুরার মন্ত্রিসভা বিষয়শ্রেণী:২০১৮-এ ভারতে বিলুপ্ত বিষয়শ্রেণী:২০১৩-এ ত্রিপুরায় প্রতিষ্ঠিত বিষয়শ্রেণী:২০১৩-এ প্রতিষ্ঠিত মন্ত্রিসভা বিষয়শ্রেণী:২০১৮-এ বিলুপ্ত মন্ত্রিসভা
জন কেলবি ১৩৯৩, ১৩৯৭, ১৪০২ এবং ১৪০৬ সালে গ্রেট গ্রিমসবির পার্লামেন্টের সদস্য এবং ১৩৯৩-৯৪ সালের জন্য সেই শহরের বেলিফ ছিলেন।Great Grimsby  The History of Parliament. Retrieved 25 October 2016.KELBY, John, of Grimsby, Lincs. The History of Parliament. Retrieved 25 October 2016.   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪০৬ বিষয়শ্রেণী:ইংল্যান্ডের সংসদ সদস্য ১৪০২ বিষয়শ্রেণী:ইংল্যান্ডের সংসদ সদস্য সেপ্টেম্বর ১৩৯৭ বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:ইংল্যান্ডের সংসদ সদস্য ১৩৯৩ বিষয়শ্রেণী:গ্রেট গ্রিমসবির ইংল্যান্ডের সংসদ সদস্য
বাকা ওয়া কাজে ও হিকানাই () একটি জাপানি প্রবাদ ও শহুরে কিংবদন্তি, যার অর্থ হলো "মূর্খদের সর্দি-কাশি হয় না"।   উৎপত্তি  বলা হয় যে এই বাক্যাংশটি এডো যুগে (১৬০০-১৮০০) জনপ্রিয় হয়েছিল।   অর্থ  এই বাক্যটির অর্থ দ্বারা কিছু মানুষ অসুস্থ হয় না এমন বুঝায় না, বরং এটি বোঝায় যে চিন্তামুক্ত মানুষরা অসুস্থতা কম অনুভব করে বা অসুস্থতা নিয়ে কম উদ্বিগ্ন থাকে।   তথ্যসূত্র   বিষয়শ্রেণী:জাপানি শহুরে কিংবদন্তি
সুলতান সুলেমান: কোসেম () হল ২০১১ সালের পিরিয়ড ড্রামা মুহতেশেম ইউযিয়েল-এর একটি টেলিভিশন সিকুয়েল। ইয়িল্মায শাহিন, নিউকেত বিচাকচি ও সেভগি ইয়িল্মায রচিত এ ধারাবাহিকটিতে কোসেম সুলতানের জীবনীকে তুলে ধরা হয়েছে, একজন দাসী যিনি বন্দী হয়ে সুলতান প্রথম আহমেদের হারেমে প্রেরিত হওয়ার পর উসমানীয় সাম্রাজ্যের ইতিহাসের সবচেয়ে শক্তিশালী নারীদের একজন হয়ে উঠেছিলেন। সিরিজের প্রথম পর্বটির চিত্রগ্রহণ গ্রিসের চিয়োস-এ ধারণ করা হয়। ২০১৫ সালের ১২ নভেম্বর স্টার টিভিতে এর সূচনা সম্প্রচারের পূর্বে ফ্রান্সের ক্যানেসে মিপকম বার্ষিক আন্তর্জাতিক টেলিভিশন উৎসবে এর কিয়দাংশ প্রদর্শিত হয়। বাংলাদেশের বেসরকারি চ্যানেল দীপ্ত টিভি ২০১৮-র ১৭ ফেব্রুয়ারি থেকে ধারাবাহিকটি বাংলা ভাষায় সম্প্রচার শুরু করে।  দৃশ্যপট আনাস্তাসিয়া (নাসিয়া নামেও সম্বোধন করা হয়ে থাকে), এক ১৩ বছরের গ্রিক বালিকা যে টিনোস-এর এক আদর্শ আনন্দময় জীবনে অভ্যস্ত। পূর্বে, তার কোলে একটি মেষশাবকসহ আঁকা তার একটি ছবি তোপকাপি প্রাসাদে পাঠানো হয় যা সম্প্রতি রাজ্যাভিষিক্ত সুলতান আহমেদের নজরে পড়ে। সুলতান ওই চিত্রকর্মে প্রভাবিত হয়ে পড়ায় সাফিয়া সুলতান সেই মেয়েটিকে তোপকাপি প্রাসাদে নিয়ে আসার নির্দেশ দেন। প্রথমবারের মত বাস্তব সমস্যার মুখোমুখি হয়ে নাসিয়া তার অস্থির, উষ্ণ-মেজাজী ও শিশুসুলভ ব্যক্তিত্ব প্রদর্শন করতে থাকে এবং সে তার বাড়ি ফিরে যাবার প্রতিজ্ঞা করে। সে প্রাসাদে পৌছুলে আহমেদ নিয়মিত তার সাক্ষাৎ করতে লাগলো। পূর্বে ভালোবাসার অভিজ্ঞতা না থাকায় সে আহমেদের প্রেম প্রত্যাখ্যান করে, কিন্তু পরবর্তীতে বয়োবৃদ্ধির সাথে সাথে সে ভালোবাসার অর্থ আবিষ্কার করতে শুরু করে। একসময় সে আহমেদের প্রেমে পড়ে যায়, এমনকি তার জন্য নিজের জীবনও বাজি রাখে। তার সাহস ও বাহ্যিক বিশ্বস্ততার কারণে দিন দিন সে ক্ষমতাবান হয়ে উঠতে থাকে। সে তার নিজ নাম বদলে কোসেম রাখে, এবং অবশেষে অটোম্যান সাম্রাজ্যের ইতিহাসে সবচেয়ে ক্ষমতাধর সুলতানা হয়ে ওঠে।  ধারাবাহিক পর্যালোচনা   মৌসুম সময় সূচনা সম্প্রচার 	 মৌসুমের চূড়ান্ত সম্প্রচার পর্ব সংখ্যা খণ্ডসীমা মৌসুমের বছর 	 টিভি চ্যানেল	 ১ বৃহস্পতিবার রাত ৮ টা   ১৯ ১ - ২০১৫ - ২০১৬ স্টার টিভি  আন্তর্জাতিক সম্প্রচার  দেশ স্থানীয় নাম নেটওয়ার্ক উদ্বোধনী সম্প্রচারের দিন সময়সূচী  Muhteşem Yüzyıl: Kösem Star TV November 12, 2015 20:00  Hareem-e Soltan: Kosem OSN Ya hala (Pay-per-view) 1 January, 2016 20:00  Wspaniałe stulecie: Sułtanka Kösem TVP1 April 25, 2016 18:40  Abad Kejayaan: Kosem  SCTV June 1, 2016 22:30  ?  TV2 Soon  সুলতান সুলেমান: কোসেম দীপ্ত টিভি February 17, 2018 19:30  তথ্যসূত্র  বহিঃসংযোগ    Muhteşem Yüzyıl: Kösem – Official Website  Muhteşem Yüzyıl: Kösem  at Star TV  Muhteşem Yüzyıl: Kösem Official Facebook Page  Muhteşem Yüzyıl: Kösem Official Twitter Page  Muhteşem Yüzyıl: Kösem Official YouTube channel  Muhteşem Yüzyıl: Kösem Official Instagram Page  Muhteşem Yüzyıl: Kösem Official Google+ Page  বিষয়শ্রেণী:উসমানীয় সাম্রাজ্য সম্পর্কে টেলিভিশন ধারাবাহিক বিষয়শ্রেণী:তুর্কি নাট্য টেলিভিশন ধারাবাহিক বিষয়শ্রেণী:ইসলাম সম্পর্কিত টেলিভিশন ধারাবাহিক